Christian Anton Kettler

Christian Anton Kettler (15. märts 1683 Tallinn – 1750 Karuse) oli Eesti vaimulik.

Ta õppis Tallinna gümnaasiumis ja suundus aastal 1703 Saksamaale ülikooli õpinguteks; immatrikuleerus 19. septembril 1705 Kieli Ülikooli.

Ta asus 29. mail/9. juunil 1712 (kutsuti ametisse 15. märtsil/26. märtsil 1712) Karuse ja Hanila koguduse õpetajaks. Alates 29. maist/9. juunist 1742 teenis ta ka Varbla Püha Urbanuse kogudust. 29. jaanuaril/9. veebruaril 1737 sai ta Ranna-Lääne praostkonna praostiks. Ta oli pietistlike vaadetega vaimulik.

Isiklikku 
Tema poeg Adam Johann Kettler oli Kose Püha Nikolause koguduse õpetaja, teine poeg Kaspar Anton Kettler oli Karuse ja Hanila koguduse õpetaja; tema pojapoeg Johann Theophilus Gottlieb Kettler oli Hargla ja Lääne-Nigula koguduse õpetaja, teine pojapoeg Samuel Christian Kettler oli Juuru Mihkli koguduse õpetaja (mõlemad Kaspar Antoni pojad).

Pärast tema surma abiellus tema lesk Hermann Daniel Bongega (Saaremaa Jaani koguduse ja Karja Katariina koguduse õpetajaga).

Viited 

Hanila Pauluse koguduse vaimulikud
Karuse Margareeta koguduse vaimulikud
Varbla Püha Urbanuse koguduse vaimulikud
Ranna-Lääne praostid
Eestimaa vaimulikud
Kieli ülikooli vilistlased
Sündinud 1683
Surnud 1750